ce en kk ky ru ru ky ky ru ru ru bg ru ru ru en hbs_cyr ru ky hu ky ru ce ky ky ba ky ky ky ru ky uk ky ky ky ky ky ky ky ky ky ky ky ky ky ky ky myv ky ru hu ru ky ru ky ru ce ru ky ru ky ru ru ru ru ky ru ky bg ky ru ru ru ky ru ky ru ky ru ky ru ky ky ru ky ru av ru be ru ru ru ky ru ky ru ky ru ru ru
"Агым", 06.11.09 - 3-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Дүйнөлүк банктын аткаруучу директорлор делегациясы кыргыз өкмөтү менен жолугушуп, жыл аягында инфляциянын көлөмү 4 пайызды түзөрүн, ал эми ошол мезгилде бюджеттин тартыштыгы 4,4 млрд. сом болорун белгилешти. Ошондо жыл аягында ички дүң продукциянын көлөмү 200 млрд. сомду түзөт экен.
Чочко ылаңы бизге да келди
Саламаттык сактоо министринин орунбасары Сабыржан Абдыкаримов чочко ылаңынан 17 киши жабыркаганын билдирди. Мына ушундан кийин коомдук жайларда оозу-мурдун таңып алгандар көбөйдү. Ооруган кишилердин баары ылаңды Россиядан жугузуп келишкен. Ооругандар дарыгердин көзөмөлүндө. Азыр дүйнө боюнча чочко ылаңын жугузгандардын саны 450 миңге жетти.
"Америкадан жумуш таап берем" деп алдап акча алган Бишкек шаарынын 36 жаштагы тургуну изкубарлардын кылтагына түштү. Ал үч адамдан 4600 доллар алууга үлгүрүптүр. Учурда мындан да көп сумманын башын жутуп, далай адамды алдаган болуш керек деген божомолдор бар. Жеңил акчага марыган айымдын үстүнөн кылмыш иши козголду.
Злобин сотторду соттотом дейт
Кыргыз Республикасынын Жогорку сотунан акталып чыккан Ош шаарынын жашоочусу Павел Злобин аны мыйзамсыз камакка алган сотто иштеген кызматкерлерди сотко берди. Моралдык жактан жабыркаткандыгы үчүн 5 млн., материалдык чыгымга 200 миң сом талап кылууда. Эскерте кетсек, 2008-жылдын март айында Жалал-Абад шаарынан 2 кг баңгизаты менен кармалды деп Павел Злобиндин үстүнөн кылмыш иши козголгон. Анын айтымында, милиция кызматкерлери аны коркутуп, кылмышты мойнуна алдырышкан. Өзүнүн ак экенин далилдөө иретинде оозун тигип, сот органдарына нааразычылыгын билдирген. Бирок, Жалал-Абад облсоту П.Злобинди он алты жылга эркинен ажыраткан. Күнөөсүз экени аныкталгандан кийин П.Злобиндин энеси бир жарым жыл убакыт ичинде үй-бүлөгө келтирилген моралдык жана материалдык чыгымдын баасы ушунча экенин айтты.
Жогорку Кеңеш Евробиримдик парламентинин долбоору жана ПРООНдун көмөгү менен 4-ноябрда басма сөз күнүн утурлап майрамдык кече өткөрдү. Кечеде маалымат каражаттары арасында өткөрүлгөн республикалык конкурстун жыйынтыгы да чыгарылды. Парламент темасын мыкты чагылдырган басылмалар арасында "Эркин тоо" менен "Айат-пресс" гезиттери (экс-редактору Ж.Мусабекова) табылып, ар бири 1000 доллар өлчөмүндө сыйлык алышты. Журналисттер арасында К.Назиров, Н.Аскерова, Т.Сулайманов жеңүүчү деп табылды. Электрондук маалымат каражаттарынын жеңүүчүлөрү Б.Досалиева, К.Жолдубаева жана НБТ телеканалы, "АКИpress", "24 kg" агенттиктеринин өкүлдөрү болду. Эң мыкты аналитикалык материалдарга А.Осмоналиева, С.Максутова, М.Укушев арзыды. Бирок айрым интернет сайттарга ич күйдүлүк, нааразылыктар жазылып кетти. Эми өзүбүздү гана эмес, Евробиримдик менен ПРООНду да таза эмес дегенге өтөбүзбү.
Кырсыктан кырчындар көз жумду
3-ноябрь күнү түнкү саат бирлер чамасында Бишкек - Ош автожолунда куушуп баратышкан "Фольксваген Пассат" менен "Мерседес Бенц" автоунаасы сүзүшкөн. Кырсык болгон жерден "Фольксваген Пассат" автомашинасынын ичиндеги 11-класстын үч окуучусу көз жумду. Ал эми "Мерседес-Бенц" унаасынын айдоочусу Сопиев Тахир денесинен жеңил жаракат алган.
Ичики-ий, тоңуп калабыз го…
5-6-ноябрда республика боюнча жамгыр жаап, 7-8-ноябрда ал карга айланат дешет. Ош, Жалалабат, Баткен, Нарын, Ысык-Көл облустарында тынымсыз жамгыр жаап, абанын температурасы түнкүсүн 12 градуска чейин төмөндөшү күтүлөт. Кыргызстанда кышка жеткидей көмүрдүн запасы топтолду деп кыйкырганыбыз менен учурда элдин кышка камылгасы чектелүү.
60-70 миң бала кайда жүрөт?
Кыргызстанда эки жыл мурун 75 окуучуга бир компьютер туура келсе, азыр 58 окуучуга бир компьютер экен. Мектептердин 65-67 пайызынын парталарынын эскилиги жеткен. Алыскы райондогу мектептерде 3,5 миң мугалим жетишсиз. Китептер болгону 39 пайызга жаңырган. Эксперттердин айтымында, 60-70 миң бала учурда мектепке барбайт. Буга кабатыр болгон депутаттар "кандайдыр бир чара көрүлбөсө, билим берүү системасын кийин оңдоо өтө кыйын болуп калат" дешет.
Ош шаарынын орою кетти
2009-жылы Ош шаарында 86 мыйзамсыз курулуш буздурулган. Оштук аткаминерлердин айтымында, курулуштар шаардын генералдык планынын, архитектуранын талаптарына жооп бербейт. Мэриянын билдиришинче, курулуш нормалары бузулуп, турак жайды куруунун жөнөкөй эрежелери сакталбагандыктан, шаардагы айрым үйлөр кооптуу абалда турат. Жашоочулардын айтымында, Ош шаарынын инфраструктурасы жылдан жылга начарлап барат.
Жаңы агенттик көзөмөлгө алынды
Кечээ ЖК "КР өнүгүү фонду жөнүндөгү" мыйзамга өзгөртүү киргизишти. Буга ылайык өнүгүү, инвестиция жана инновация боюнча борбордук агенттиги фонддун акцияларын башкарууга жана кармап турууга мүмкүнчүлүк алышат. Ошондой эле агенттиктин директорлор кеңеши түзүлмөкчү. Фонддун ишин көзөмөлдөөгө атайын кеңеш да түзүлөт. Анын курамына коомдук уюмдар, ЖК депутаттары кирет. Ошондой эле премьер-министр Д.Үсөнов да фонддун ишине көз кырын салып турмакчы.
Жаз алды менен нарындыктар, көлдүктөр "быйыл картөшкө баа болот" дешип үрөндүк картөшкөнү 15-20 сомдон сатып алып гектарлап айдашкан эле. Күзүндө акчаны күрөйбүз деп тургандардын үмүтү акталбай калды. Жазында картөшкөнү эки жолу үшүк алса, күзүндөгү түшүмү дыйкандар күткөндөй болгон жок. 4-5 сомго араң жетип, түшүмдү алганга чейинки кеткен чыгымды гана жабарын айтышат. Акчадан кысталгандар түшүмүн айласыз сатып жатышат.
Украинанын маалымат агенттиги Киевдин "Динамо" футбол академиясына кыргызстандык футболчу Марсель Исрамкуловдун кабыл алынгандыгын билдирди. Тактай кетсек, 15 жаштагы Марсель Исрамкулов Кант шаарынын "Абдыш-Ата" футбол клубунун оюнчусу эле. Ал 16-20-октябрда "Динамо" клубунун кароо сынагында болуп, жыйынтыгында клубдун футболчусу болуп калган. Эске салсак, 2008-жылы "Динамонун" катарына "Абдыш-Атанын" оюнчусу Ахледдин Исраилов кирген болчу.
кыргыз тилиндеги гезит "Агым"
email • архив • редакция
Эртең маалымат жана басма сөз күнү
Турсунбаев Америкага эмнеге баргысы келбейт?
Будур-будур тоолордон Бука минип мен келдим…
Карабы, акпы мышык чычкан кармаса болбодубу
Осмонакун ИБРАИМОВ, коомдук ишмер:
"Азимбек Бекназаров - коррупционер-лердин "рекордсмени"
Парламентке кыскартуу эмес, реформа зарыл
Жараткан бирөө эле, аны бөлүшө албагандар көп
Малдүйнө алдыга озуп, жандүйнө дагы аксады
"Кыргызстандын музыкалык билим берүүсү мыкты"
КР эл артисти Замирбек ҮСӨНБАЕВ:
"Атамдын эки аялынын сүймөнчүгү болгом"
Бир өмүр чак келбес өнөр
Тып… тып… тамчы кабар
"Сумерки" фанатизми эмнеден башталды?
Атагы аалам жарган Акира Куросава
Кыргызстан бир алпты бага албайбы?